**Didsbury** er et område og bydel i Manchester som ligger på nordsiden av elven Mersey. Området ligger omtrent 7 km sør for Manchester sentrum og blir ofte delt i to, henholdsvis East og West Didsbury, med Wilmslow Road som skillet mellom de to delene.

Opprinnelig var Didsbury en del av Lancashire, og området var landlig inntil midten av det 1800-tallet da det raskt ble utbygget og urbanisert i løpet av den industrielle revolusjon. Didsbury ble innlemmet i Manchester i 1904.

Demografi
---------

| **Didsbury folketall og etnisitet** |
| --- |
| **Folketellingen i 2011** | **East Didsbury** | **West Didsbury** | **Didsbury (totalt)** |
| Innbyggere | 14 333 | 12 455 | 26 788 |
| Hvite | 79,4% | 84,4% | 81,7% |
| Blandet | 4,1% | 3,5% | 3,8% |
| Asiatisk | 11,7% | 8,2% | 10,1% |
| Svarte | 2,1% | 1,7% | 1,9% |
| Arabiske | 1,8% | 1,2% | 1,5% |
| Annen etnisitet | 0,9% | 1,0% | 0,9% |

I 2011 hadde Didsbury et total folketall på 26 788. Tabellen viser fordeling mellom East og West Didsbury samt oppgitt etnisitet ved folketellingen i 2011.

I motsetning til flere av de sentrale bydelene i Manchester som har mange første- og andregenerasjon innvandrere spesielt fra Asia og Karibia, beskriver 81,7% i Didsbury seg som hvite av britisk opprinnelse. Didsbury har lav arbeidsløshet sammenlignet med de indre bydelene i Manchester med en stor andel som beskriver seg enten som topp- eller mellomledere.

Geografi
--------

Didsbury ligger litt sør for the geografiske midpunktet av det urbane Stor-Manchester området, omtrent 7 km sør for Manchester sentrum. I nord grenser Didsbury mot Chorlton-cum-Hardy, Withington og Burnage. I vest ligger Northenden og i øst og sør grenser Didsbury mot bydelene Heaton Mersey, Cheadle og Gatley i Stockport. 

Elven Mersey utgjør grensen mot andre områder i sør og sør-vest og deler av elven markerer også Manchesters bygrense mot Stockport. Bydelen er ellers stort sett ansett for å være avgrenset av Princess Parkway i vest, Kingsway i øst og bekken Ball Brook i nord.

Områdene nærmest elven Mersey ligger innenfor elvens naturlige flomområde, og oversvømmelser var vanlig inntil 1970-tallet da flomdempningarbeide ble gjennomført.

Samferdsel
----------

East Didsbury togstasjon
Didsbury Village Metrolinkstasjon
### Vei

Didsbury ligger i nærheten av motorvei M60 som er en ringvei som går rundt hele Manchester. Manchester Airport, som er den travleste lufthavnen i Storbritannia utenfor London ligger omtrent 6,5 km sør for Didsbury og kan nås enten via Kingsway, M60 og M56 fra East Didsbury eller via Princess Parkway og M56 fra West Didsbury. Kingsway og Princess Parkway er forøvrig to av de viktigste pendlerrutene inn og ut av Manchester.

### Buss

Det er gode bussforbindelser til Manchester sentrum og til andre bydeler langs Wilmslow Road som skiller øst- og vestsiden av Didsbury. I tillegg er det også mange bussruter som går langs Kingsway og Princess Parkway som avgrenser Didsbury henholdsvis i øst og vest.

### Tog

Burnage og East Didsbury er de nærmeste togstasjonene. Begge disse ligger på *Styal Line*, en toglinje som går igjennom den østre delen av Didsbury. Linjen håndterer blandt annet tog mellom Manchester Piccadilly, den største togstasjonen i Manchester, og Crewe, og til Manchester Airport.

### Bybane/Trikk

Manchester Metrolink er et bybanesystem i Manchester. East Didsbury er endestasjonen på en linje som ble åpnet i 2013 og som knytter de tre stasjonene i Didsbury til Manchester sentrum via Trafford Bar i Old Trafford. West Didsbury og Didsbury Village er de to andre metrolinkstasjonene i bydelen. Linjen ble bygget i traseer tidligere brukt av nedlagte toglinjer.

### Sykling

Sykling er populært i Manchester både for trim og transport. En gang- og sykkelvei, Trans Pennine Trail (National Cycle Route 62), går igjennom området. I likhet med East Didsbury Metrolinkrute er denne gang- og sykkelveien også anlagt i traseer tidligere ble benyttet av nedlagte toglinjer.

Næringsliv
----------

Stor hvit bygning med en kurvet fasadeSir William Siemens House, Siemens kontorbygg i Didsbury
Siemens har et kontor i West Didsbury som i 2009 hadde 800 ansatte.

Hovedkontoret til BA CityFlyer er i Didsbury. British Airways har et kontor med 300 ansatte i Towers Business Park. Andre firmaer i samme området inkluderer Cisco, IWG, Logica, Trinity Integrated Systems, and Thorn Lighting.

Didsbury blir ofte omtalt som et *børsmegler belte* (stockbroker belt) område da bydelen er den mest velstående i Manchester.

Referanser
----------

1. ↑  «Greater Manchester Gazetteer». Greater Manchester County Record Office. Places names - D to F. Arkivert fra originalen 18. juli 2011. Besøkt 2. oktober 2007.  «Arkivert kopi». Archived from the original on 5. september 2010. Besøkt 16. februar 2021. CS1-vedlikehold: Uheldig URL (link)
2. ↑  «Didsbury St James Conservation Area». *manchester.gov.uk*. Manchester City Council. History. Besøkt 22. juli 2008.
3. 1 2  «Didsbury East Ward (as of 2011) Local Area Report». *Custom report - Nomis - Official Labour Market Statistics (www.nomisweb.co.uk)* **(engelsk)**. Office for National Statistics, U.K. 2011. Besøkt 16. februar 2021.
4. 1 2  «Didsbury West Ward (as of 2011) Local Area Report». *Custom report - Nomis - Official Labour Market Statistics (www.nomisweb.co.uk)* **(engelsk)**. Office for National Statistics, U.K. 2011. Besøkt 16. februar 2021.
5. ↑  «BA City Flyer». BA City. Arkivert fra originalen 22. november 2009. Besøkt 16. februar 2021.
6. ↑  «BA». BA web.
7. ↑  Thame, David (6. september 2005). «Didsbury Towers is going Dutch». *Manchester Evening News*. M.E.N. Media. Arkivert fra originalen 20. april 2013. Besøkt 16. februar 2021.
8. ↑  «£1m house puts Didsbury into the stockbroker belt». *South Manchester Reporter*. M.E.N. Media. 1. mars 2002. Arkivert fra originalen 12. november 2012. Besøkt 16. februar 2021.
9. ↑  Burdett, Jill (25. mai 2005). «Didsbury's first £1m apartments». *Manchester Evening News*. M.E.N. Media. Arkivert fra originalen 20. april 2013. Besøkt 16. februar 2021.

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |